CELEX: E2021C0032
Language: lv
Date: 2021-04-21 00:00:00
Title: EBTA Uzraudzības iestādes Lēmums Nr. 32/21/COL (2021. gada 21. aprīlis) par statusu “brīvs no slimības” un “bez vakcinācijas” un izskaušanas programmu apstiprināšanu Norvēģijai un Islandei vai to zonām vai nodalījumiem attiecībā uz konkrētām sarakstā norādītām slimībām saskaņā ar Eiropas Parlamenta un Padomes Regulu (ES) 2016/429 un Komisijas Deleģēto regulu (ES) 2020/689 [2021/1332]

12.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 290/5
               
            
         EBTA UZRAUDZĪBAS IESTĀDES LĒMUMS
         (2021. gada 21. aprīlis)
         par statusu “brīvs no slimības” un “bez vakcinācijas” un izskaušanas programmu apstiprināšanu Norvēģijai un Islandei vai to zonām vai nodalījumiem attiecībā uz konkrētām sarakstā norādītām slimībām saskaņā ar Eiropas Parlamenta un Padomes Regulu (ES) 2016/429 un Komisijas Deleģēto regulu (ES) 2020/689 [2021/1332]
         EBTA UZRAUDZĪBAS IESTĀDE,
         ņemot vērā Nolīgumu starp EBTA valstīm par Uzraudzības iestādes un Tiesas izveidi un jo īpaši tā 1. protokola 1. panta 2. un 3. punktu,
         ņemot vērā Līguma par Eiropas Ekonomikas zonu (“EEZ līgums”) I pielikuma I nodaļas 1.1. daļas 13. punktā minēto tiesību aktu – Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (1) (“Regula (ES) 2016/429”), kas grozīta un pielāgota EEZ līgumam ar tā 1. protokola 4. punkta d) apakšpunktu un minētā līguma I pielikumā minētajiem īpašajiem un nozaru pielāgojumiem, un jo īpaši tās 31. panta 3. punktu, 36. panta 4. punktu un 280. pantu,
         ņemot vērā EEZ līguma I pielikuma I nodaļas 1.1. daļas 13.e punktā minēto tiesību aktu – Komisijas Deleģēto regulu (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (2) (“Deleģētā regula (ES) 2020/687”), kas pielāgota ar minētā līguma I pielikumā minētajiem nozaru pielāgojumiem, un jo īpaši tās 112. pantu,
         ņemot vērā EEZ līguma I pielikuma I nodaļas 1.1. daļas 13.h punktā minēto tiesību aktu – Komisijas Deleģēto regulu (ES) 2020/689 (2019. gada 17. decembris), ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429 (3) (“Deleģētā regula (ES) 2020/689”), kas pielāgota ar tā 1. protokola 4. punkta d) apakšpunktu un ar minētā līguma I pielikumā minētajiem nozaru pielāgojumiem, un jo īpaši tās 84. pantu,
         tā kā:
         Regula (ES) 2016/429, Deleģētā regula (ES) 2020/687 un Deleģētā regula (ES) 2020/689 tika iekļautas EEZ līguma pielikumos no 2021. gada 17. aprīļa. Saskaņā ar piemērošanas datumu, kas noteikts Regulā (ES) 2016/429, Deleģētajā regulā (ES) 2020/687 un Deleģētajā regulā (ES) 2020/689, minētās regulas piemēro no 2021. gada 21. aprīļa.
         Ar Regulu (ES) 2016/429 ir izveidots jauns tiesiskais regulējums tādu slimību profilaksei un kontrolei, kas ir pārnēsājamas uz dzīvniekiem vai cilvēkiem. Proti, tajā paredzēts Eiropas Ekonomikas zonas valstīm (“EEZ valstis”) vai to zonām vai nodalījumiem apstiprināt statusu “brīvs no slimībām” vai “bez vakcinācijas” un izskaušanas programmas attiecībā uz konkrētām slimībām, kas uzskaitītas minētās regulas 5. panta 1. punktā, vienai vai vairākām attiecīgajām dzīvnieku sugām.
         Regulas (ES) 2016/429 280. panta 1. punktā ir noteikti pārejas pasākumi attiecībā uz statusiem “brīvs no slimības” vai “bez vakcinācijas” (“statusi”), kas pirms minētās regulas piemērošanas apstiprināti attiecīgi saskaņā ar Padomes Direktīvām 64/432/EEK (4), 91/68/EEK (5) un 2006/88/EK (6) vai Padomes Direktīvu 2009/158/EK (7) (“attiecīgā iepriekšējā direktīva”). Šeit tos sauc par “esošajiem statusiem”.
         Deleģētās regulas (ES) 2020/689 84. panta 1. punkts papildina Regulas (ES) 2016/429 280. panta 1. punktu, nosakot, ka esošie statusi uzskatāmi par apstiprinātiem saskaņā ar Deleģēto regulu (ES) 2020/689, ja attiecīgais esošais statuss ir apstiprināts pirms minētās regulas piemērošanas dienas.
         EBTA Uzraudzības iestāde (“Iestāde”) ir pieņēmusi vairākus lēmumus, ar ko apstiprina Norvēģijas un Islandes vai dažu to zonu statusu saskaņā ar attiecīgo iepriekšējo direktīvu pirms Deleģētās regulas (ES) 2020/689 īstenošanas (“iepriekšējie lēmumi par statusu”).
         Iepriekšējie lēmumi par statusu ietver lēmumus, kurus Iestāde pieņēmusi saskaņā ar EEZ tiesību aktiem pirms attiecīgās iepriekšējās direktīvas, ja apstiprināšanas kritēriji saskaņā ar minētajiem tiesību aktiem bija līdzvērtīgi apstiprināšanas kritērijiem saskaņā ar attiecīgo iepriekšējo direktīvu. Šie esošie statusi attiecas uz šādām sarakstā norādītām slimībām:
         
                     —
                  
                  
                     
                        Brucella abortus, B. melitensis, B. suis infekcija liellopu, aitu un kazu populācijās,
                  
               
                     —
                  
                  
                     
                        Mycobacterium tuberculosis kompleksa (M. bovis, M. caprae, M. tuberculosis (MTBC)) infekcija,
                  
               
                     —
                  
                  
                     govju enzootiskā leikoze (GEL),
                  
               
                     —
                  
                  
                     govju infekciozais rinotraheīts / infekciozais pustulozais vulvovaginīts (IBR/IPV),
                  
               
                     —
                  
                  
                     Aujeski slimības vīrusa (ADV) infekcija,
                  
               
                     —
                  
                  
                     Ņūkāslas slimības vīrusa infekcija bez vakcinācijas,
                  
               
                     —
                  
                  
                     virusālā hemorāģiskā septicēmija (VHS),
                  
               
                     —
                  
                  
                     infekciozā hematopoētiskā nekroze (IHN),
                  
               
                     —
                  
                  
                     
                        Marteilia refringens infekcija un
                  
               
                     —
                  
                  
                     
                        Bonamia ostreae infekcija.
                  
               Saskaņā ar Regulas (ES) 2016/429 280. panta 1. punktu un Deleģētās regulas (ES) 2020/689 84. panta 1. punktu šādus esošos statusus uzskata par apstiprinātiem saskaņā ar minētajām regulām. Skaidrības labad ar šo lēmumu atceļ iepriekšējos lēmumus par statusu un tā pielikumā uzskaita tos statusus, kurus uzskata par apstiprinātiem.
         Norvēģija un Islande var iesniegt Iestādei pieteikumu par statusa “brīvs no slimības” vai “bez vakcinācijas” apstiprināšanu un izskaušanas programmām attiecībā uz vienu vai vairākām sarakstā norādītajām slimībām saskaņā ar Regulu (ES) 2016/429 un Deleģēto regulu (ES) 2020/689 vienai vai vairākām attiecīgajām dzīvnieku sugām visā tās teritorijā vai vienā vai vairākās tās zonās vai nodalījumos ar nosacījumu, ka ir izpildīti Regulā (ES) 2016/429 izklāstītie nosacījumi. Iestāde, vajadzības gadījumā izdarot grozījumus, var apstiprināt EEZ EBTA valstu pieteikumus statusa “brīvs no slimības” vai “bez vakcinācijas” saņemšanai vai izskaušanas programmām, ja ir izpildīti attiecīgie nosacījumi.
         Iestādei saskaņā ar Regulas (ES) 2016/429 31. panta 3. punktu, 36. panta 4. punktu un 266. panta 2. punktu EBTA Veterinārijas un fitosanitārijas komitejai (“komiteja”) ir jāiesniedz visi lēmuma projekti par statusu “brīvs no slimības” un “bez vakcinācijas” vai izskaušanas programmu apstiprināšanu Norvēģijā un Islandē vai to konkrētās zonās vai nodalījumos attiecībā uz konkrētām sarakstā norādītām slimībām (“apstiprināšanas lēmuma projekts”). Komiteja ir attiecīgā komiteja, kas izraudzīta, lai palīdzētu Iestādei veikt šo funkciju saskaņā ar EBTA valstu Pastāvīgās komitejas 2012. gada 26. oktobra Lēmumu Nr. 4/2012/SC.
         Komitejai jāsniedz atzinums par visiem iesniegtajiem apstiprināšanas lēmuma projektiem saskaņā ar pārbaudes procedūru, kas izveidota saskaņā ar EBTA valstu Pastāvīgās komitejas 2012. gada 26. oktobra Lēmuma Nr. 3/2012/PK 3. pantu. Ja komiteja apstiprināšanas lēmuma projektu apstiprina, groza šā lēmuma attiecīgo pielikumu, lai iekļautu apstiprinātos jaunos statusus “brīvs no slimības” un “bez vakcinācijas” vai izskaušanas programmas.
         Iestāde iepriekš pieņēma Lēmumu Nr. 67/95/COL, Lēmumu Nr. 300/08/COL un Lēmumu Nr. 265/12/COL, ar ko apstiprina Norvēģijas iesniegtos ārkārtas situācijas plānus attiecīgi mutes un nagu sērgas, putnu gripas un sarakstā norādīto ūdensdzīvnieku eksotisko slimību kontrolei. Tiesību akti, kas paredz attiecīgo ārkārtas situāciju plānu apstiprināšanu un kas ir minēto lēmumu pamatā (attiecīgi Padomes Direktīvas 90/423/EEK (8), 2005/94/EK (9) un 2006/88/EK (10)), tika atcelti ar Regulu (ES) 2016/429 un – tikai Direktīvas 2005/94/EK gadījumā – ar Deleģēto regulu (ES) 2020/687. Regulas (ES) 2016/429 43. un 44. pants attiecībā uz ārkārtas situāciju plāniem neparedz EEZ valstīm iesniegt apstiprināšanai ārkārtas situāciju plānus, ne arī nodrošināt pārejas pasākumus, kas ļauj atzīt tos ārkārtas situāciju plānus, kuri apstiprināti pirms minētās regulas piemērošanas. Tāpēc skaidrības labad ar šo lēmumu atceļ Lēmumu Nr. 67/95/COL, Lēmumu Nr. 300/08/COL un Lēmumu Nr. 265/12/COL,
         IR PIEŅĒMUSI ŠO LĒMUMU.
         
            1. pants
            Statusi “brīvs no slimības” un “bez vakcinācijas” un izskaušanas programmas Norvēģijai un Islandei un to zonām vai nodalījumiem, kas apstiprinātas saskaņā ar Regulu (ES) 2016/429 un Deleģēto regulu (ES) 2020/689, ir uzskaitīti šā lēmuma pielikumā.
         
         
            2. pants
            Ar šo atceļ Iestādes iepriekšējos lēmumus šajā jomā, kā norādīts šā lēmuma pielikuma tabulu ceturtajā un pēdējā slejā.
         
         
            3. pants
            Ar šo atceļ Lēmumu Nr. 67/95/COL, Lēmumu Nr. 300/08/COL un Lēmumu Nr. 265/12/COL.
         
         
            4. pants
            Šis lēmums stājas spēkā tā parakstīšanas dienā.
         
         
            5. pants
            Šis lēmums ir adresēts Norvēģijai un Islandei.
         
         
            6. pants
            Autentisks ir šā lēmuma teksts angļu valodā.
         
         
            Briselē, 2021. gada 21. aprīlī
            
               EBTA Uzraudzības iestādes vārdā –
            
            
               
                  priekšsēdētāja
               
               Bente ANGELL-HANSEN
            
            
               
                  kolēģijas loceklis
               
               Högni KRISTJÁNSSON
            
            
               Frank J. BÜCHEL
               
                  atbildīgais kolēģijas loceklis
               
            
            
               Carsten ZATSCHLER
               
                  līdzparakstījies Tieslietu un administratīvo lietu nodaļas direktors
               
            
         
         
            (1)  OV L 84, 31.3.2016., 1. lpp. Iekļauta EEZ līgumā ar EEZ Apvienotās komitejas 2020. gada 11. decembra Lēmumu Nr. 179/2020.
         
            (2)  OV L 174, 3.6.2020., 67. lpp. Iekļauta EEZ līgumā ar EEZ Apvienotās komitejas 2021. gada 5. februāra Lēmumu Nr. 3/2021.
         
            (3)  OV L 174, 3.6.2020., 211. lpp. Iekļauta EEZ līgumā ar EEZ Apvienotās komitejas 2021. gada 5. februāra Lēmumu Nr. 4/2021.
         
            (4)  Iepriekš EEZ līguma I pielikuma I nodaļas 4.1. daļas 1. punktā minētais akts – Padomes Direktīva 64/432/EEK (1964. gada 26. jūnijs) par dzīvnieku veselības problēmām, kas ietekmē liellopu un cūku tirdzniecību Kopienā (OV 121, 29.7.1964., 1977. lpp.), kas grozīta un pielāgota EEZ līgumam ar EEZ līguma I pielikumā minētajiem īpašajiem un nozaru pielāgojumiem.
         
            (5)  Iepriekš EEZ līguma I pielikuma I nodaļas 4.1. daļas 2. punktā minētais akts – Padomes Direktīva 91/68/EEK (1991. gada 28. janvāris) par dzīvnieku veselības prasībām, kas ietekmē aitu un kazu tirdzniecību Kopienā (OV L 46, 19.2.1991., 19. lpp.), kas grozīta un pielāgota EEZ līgumam ar EEZ līguma I pielikumā minētajiem īpašajiem un nozaru pielāgojumiem.
         
            (6)  Iepriekš EEZ līguma I pielikuma I nodaļas 3.1. daļas 8.a punktā un 8.1. daļas 4.a punktā minētais akts – Padomes Direktīvā 2006/88/EK (2006. gada 24. oktobris) par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.), kas grozīta un pielāgota EEZ līgumam ar EEZ līguma I pielikumā minētajiem nozaru pielāgojumiem.
         
            (7)  Iepriekš EEZ līguma I pielikuma I nodaļas 4.1. daļas 4.a punktā minētais akts – Padomes Direktīva 2009/158/EK (2009. gada 30. novembris) par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (OV L 343, 22.12.2009., 74. lpp.), kas grozīta un pielāgota EEZ līgumam ar EEZ līguma I pielikumā minētajiem īpašajiem un nozaru pielāgojumiem.
         
            (8)  Iepriekš EEZ līguma I pielikuma I nodaļas 3.1. daļas 2. punktā minētais akts – Padomes Direktīva 90/423/EEK (1990. gada 26. jūnijs), ar kuru izdara grozījumus Direktīvā 85/511/EEK, ar ko ievieš Kopienas pasākumus mutes un nagu sērgas pārbaudei, Direktīvā 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā un Direktīvā 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm (OV L 224, 18.8.1990., 13. lpp.), kas pielāgota EEZ līgumam ar EEZ līguma I pielikumā minētajiem nozaru pielāgojumiem.
         
            (9)  Iepriekš EEZ līguma I pielikuma I nodaļas 3.1. daļas 5.a punktā minētais akts – Padomes Direktīva 2005/94/EK (2005. gada 20. decembris), ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.), kas grozīta un pielāgota EEZ līgumam ar EEZ līguma I pielikumā minētajiem nozaru pielāgojumiem.
         
            (10)  Konkrētāk, Direktīvas 90/423/EEK 5. panta 4. punkts, Direktīvas 2005/94/EK 62. panta 4. punkts un Direktīvas 2006/88/EK 47. panta 4. punkts.
      
      
         
            PIELIKUMS
            Statusi “brīvs no slimības” un “bez vakcinācijas” un izskaušanas programmas Norvēģijai un Islandei vai to zonām vai nodalījumiem, kas apstiprinātas saskaņā ar Regulu (ES) 2016/429 un Deleģēto regulu (ES) 2020/689
            Norvēģijā:
            
                        Statuss “brīvs no slimības” vai “bez vakcinācijas”
                     
                     
                        Platība: Visa teritorija vai zona
                     
                     
                        Juridiskais pamats
                     
                     
                        Iepriekšējā vai jaunā EBTA Uzraudzības iestādes lēmuma Nr.
                     
                  
                        
                           Brucella abortus, B. melitensis un B. suis infekcija liellopu populācijās
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta a) apakšpunkta i) punkts
                     
                     
                        2007. gada 19. februāra Nr. 28/07/COL (iepriekšējais lēmums atcelts)
                     
                  
                        
                           Brucella melitensis infekcija aitu un kazu populācijā
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta a) apakšpunkta ii) punkts
                     
                     
                        2021. gada 13. aprīļa Nr. 029/21/COL (iepriekšējais lēmums atcelts)
                     
                  
                        
                           Mycobacterium tuberculosis kompleksa (M. bovis, M. caprae un M. tuberculosis (MTBC)) infekcija
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta b) apakšpunkts
                     
                     
                        2007. gada 19. februāra Nr. 28/07/COL
                        (Iepriekšējais lēmums atcelts)
                     
                  
                        Govju enzootiskā leikoze (GEL)
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta c) apakšpunkts
                     
                     
                        2007. gada 19. februāra Nr. 28/07/COL
                        (Iepriekšējais lēmums atcelts)
                     
                  
                        Govju infekciozais rinotraheīts (IBR) / infekciozais pustulozais vulvovaginīts (IPV)
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta d) apakšpunkts
                     
                     
                        2010. gada 21. aprīļa Nr. 159/10/COL (iepriekšējais lēmums atcelts)
                     
                  
                        Aujeski slimības vīrusa (ADV) infekcija
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta e) apakšpunkts
                     
                     
                        2010. gada 21. aprīļa Nr. 160/10/COL (iepriekšējais lēmums atcelts)
                     
                  
                        Ņūkāslas slimības vīrusa infekcija bez vakcinācijas
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta g) apakšpunkts
                     
                     
                        1996. gada 4. decembra Nr. 221/96/COL (iepriekšējais lēmums atcelts)
                     
                  
                        
                           Marteilia refringens infekcija
                     
                     
                        Zona: visa Norvēģijas piekrastes līnija, izņemot ierobežošanas zonu Bemlu komūnā Hordalannes filkē Dienvidnorvēģijā, kas īpaši aprakstīta 2. punktā Norvēģijas Noteikumos par kontroles zonu, lai apkarotu gliemeņu marteiliozes slimību, Bemlu komūna, Hordalannes filke (FOR-2017-09-08-1377)
                     
                     
                        Deleģētās regulas (ES) 2020/689 84. panta 1. punkta l) apakšpunkts
                     
                     
                        2018. gada 9. februāra Nr. 18/18/COL (iepriekšējais lēmums atcelts)
                     
                  
                        
                           Bonamia ostreae infekcija
                     
                     
                        Zona: visa Norvēģijas piekrastes līnija, izņemot Eustagderes filki Dienvidnorvēģijā
                     
                     
                        Deleģētās regulas (ES) 2020/689 84. panta 1. punkta k) apakšpunkts
                     
                     
                        2018. gada 9. februāra Nr. 18/18/COL (iepriekšējais lēmums atcelts)
                     
                  
                        Infekciozā hematopoētiskā nekroze (IHN)
                     
                     
                        Visa teritorija, izņemot Grense Jacobselv un Pasvik upes un starp tām esošo upju sateces baseinu Norvēģijas daļu un saistīto piekrastes reģionu (zonu).
                     
                     
                        Deleģētās regulas (ES) 2020/689 84. panta 1. punkta i) apakšpunkts
                     
                     
                        2012. gada 5. jūlija Nr. 264/12/COL (iepriekšējais lēmums atcelts)
                     
                  
                        Virusālā hemorāģiskā septicēmija (VHS)
                     
                     
                        Visa teritorija, izņemot Grense Jacobselv un Pasvik upes un starp tām esošo upju sateces baseinu Norvēģijas daļu un saistīto piekrastes reģionu (zonu).
                     
                     
                        Deleģētās regulas (ES) 2020/689 84. panta 1. punkta h) apakšpunkts
                     
                     
                        2012. gada 5. jūlija Nr. 264/12/COL (iepriekšējais lēmums atcelts)
                     
                  
               
            
                        Izskaušanas programma
                     
                     
                        Platība: Visa teritorija, zona vai nodalījums
                     
                     
                        Juridiskais pamats
                     
                     
                        EBTA Uzraudzības iestādes lēmuma Nr.
                     
                  
                        
                           Pašlaik ierakstu nav
                        
                     
                     
                         
                     
                     
                         
                     
                     
                         
                     
                  Islandē:
            
                        Statuss “brīvs no slimības” vai “bez vakcinācijas”
                     
                     
                        Platība: Visa teritorija vai zona
                     
                     
                        Juridiskais pamats
                     
                     
                        Iepriekšējā vai jaunā EBTA Uzraudzības iestādes lēmuma Nr.
                     
                  
                        Infekciozā hematopoētiskā nekroze (IHN)
                     
                     
                        Visa teritorija
                     
                     
                        Deleģētās regulas (ES) 2020/689 84. panta 1. punkta i) apakšpunkts
                     
                     
                        2004. gada 9. septembra Nr. 227/04/COL un 2016. gada 9. februāra Nr. 36/16/COL (iepriekšējais lēmums atcelts)
                     
                  
               
            
                        Izskaušanas programma
                     
                     
                        Platība: Visa teritorija, zona vai nodalījums
                     
                     
                        Juridiskais pamats
                     
                     
                        EBTA Uzraudzības iestādes lēmuma Nr.
                     
                  
                        
                           Pašlaik ierakstu nav